<p><strong> </strong></p>
<p><strong> </strong></p>
<p style="text-align: center;"><strong> คำสั่งเทศบาลตำบลโพธิ์ทอง</strong></p>
<p style="text-align: center;"><strong>ที่    2 /255</strong><strong>9</strong></p>
<p style="text-align: center;"><strong>เรื่อง  การมอบอำนาจให้รองนายกเทศมนตรีปฏิบัติราชการแทนนายกเทศมนตรี</strong></p>
<p style="text-align: center;"><strong>....................................................</strong></p>
<p>            เพื่อให้การบริหารราชการของเทศบาลตำบลโพธิ์ทอง มีความสะดวกรวดเร็วและคล่องตัวมีประสิทธิภาพในการบริหารงาน ซึ่งจะก่อให้เกิดผลดีต่อทางราชการ อาศัยอำนาจตามความในมาตรา ๔๘ แห่งพระราชบัญญัติเทศบาล พ.ศ. ๒๔๙๖  แก้ไขเพิ่มเติม (ฉบับที่ ๑๒)  พ.ศ. ๒๔๕๖ และขอยกเลิกคำสั่งเทศบาลตำบลโพธิ์ทอง ที่ ๔๗๖/๒๕๕๗ เรื่อง การมอบอำนาจให้รองนายกเทศมนตรีปฏิบัติราชการแทนนายกเทศมนตรี จึงมอบอำนาจให้รองนายกเทศมนตรีปฏิบัติราชการแทนนายกเทศมนตรี ดังต่อไปนี้</p>
<p> </p>
<p><strong>ก. การควบคุม กำกับดูแลส่วนราชการ</strong></p>
<p>๑. นายพงษ์ชัย แวงวรรณ ตำแหน่ง รองนายกเทศมนตรีตำบลโพธิ์ทอง มีอำนาจหน้าที่ควบคุม กำกับดูแล และรับผิดชอบการปฏิบัติราชการ เฉพาะส่วนราชการของเทศบาลตำบลโพธิ์ทอง คือ <strong>กองช่าง ประกอบด้วยงานของกองช่างทั้งหมด</strong></p>
<p>๒. นายสมพงษ์ มะอาจเลิศ ตำแหน่ง รองนายกเทศมนตรีตำบลโพธิ์ทอง อำนาจหน้าที่ควบคุม กำกับดูแล และรับผิดชอบการปฏิบัติราชการ เฉพาะส่วนราชการของเทศบาลตำบลโพธิ์ทอง คือ <strong>สำนักปลัดเทศบาล และกองคลัง</strong></p>
<p> </p>
<p><strong>ข. ขอบเขตการมอบอำนาจ</strong></p>
<p>                   ๑. การสั่ง การอนุญาต การอนุมัติ หรือการปฏิบัติราชการใดพึงปฏิบัติหรือดำเนินการตามที่มีกฎหมาย กฎ ระเบียบ ข้อบังคับ เทศบัญญัติ คำสั่ง มติหรือหนังสือสั่งการในเรื่องใด อันเกี่ยวข้องด้วยอำนาจหน้าที่ของส่วนราชการที่กำกับดูแล ซึ่งกำหนดให้เป็นอำนาจของนายกเทศมนตรี ให้เป็นอำนาจของผู้ปฏิบัติราชการแทน แต่ทั้งนี้ให้อยู่ภายใต้การกำกับดูแลและกรอบนโยบายของนายกเทศมนตรีรวมทั้งไม่กระทบกระเทือนอำนาจของนายกเทศมนตรีที่จะสั่งการหรือมอบหมายเป็นอย่างอื่น</p>
<p>                   ๒. กฎหมาย กฎ ระเบียบ ข้อบังคับ เทศบัญญัติ คำสั่ง มติหรือหนังสือสั่งการในเรื่องใดที่กำหนดให้นายกเทศมนตรีเป็นพนักงาน พนักงานเจ้าหน้าที่ นายทะเบียนหรือฐานะอื่นใดในลักษณะเดียวกันนั้นให้ผู้ปฏิบัติราชการแทนนายกเทศมนตรีเป็นผู้มีฐานะตำแหน่ง และมีอำนาจหน้าที่นั้นแทนนายกเทศมนตรีด้วย เว้นแต่ที่มีบทบัญญัติหรือกำหนดให้เป็นอำนาจหน้าที่เฉพาะตัวของนายกเทศมนตรี</p>
<p>                   ๓. การปฏิบัติราชการในเรืองใดให้ถือว่าเป็นเรื่องสำคัญหรือที่เห็นสมควร เมื่อผู้ปฏิบัติราชการแทนได้สั่งการ อนุญาต อนุมัติไปแล้ว ให้รายงานหรือนำเสนอนายกเทศมนตรีเพื่อทราบหรือพิจารณาด้วย</p>
<p> </p>
<p>                   ๔. อำนาจหน้าที่ในลักษณะดังต่อไปนี้ ให้เป็นอำนาจหน้าที่เฉพาะของนายกเทศมนตรี</p>
<p>                             ๔.๑ งานนโยบายสำคัญของรัฐบาล กระทรวง ทบวง กรม จังหวัด หรือนโยบายเร่งด่วนเฉพาะเรื่องที่สั่งการเป็นเฉพาะที่จะต้องปฏิบัติให้บรรลุผล งานพิเศษ งานริเริ่มใหม่ หรืองานที่มีปัญหาสำคัญที่ต้องพิจารณาวินิจฉัยหรือสั่งการโดยรอบคอบ</p>
<p>                             ๔.๒ งานที่มีกฎหมาย กฎ ระเบียบ ข้อบังคับ เทศบัญญัติ คำสั่ง มติหรือหนังสือสั่งการ ระบุว่าเป็นอำนาจเฉพาะตัวของนายกเทศมนตรี</p>
<p>                             ๔.๓ การบริหารงานบุคคล</p>
<p>                             ๔.๔ งานเกี่ยวข้องกับกิจการของสภาเทศบาล</p>
<p>                             ๔.๕ งานแผนพัฒนาเทศบาล</p>
<p>                             ๔.๖ งานงบประมาณ</p>
<p>                             ๔.๗ งานที่นายกเทศมนตรีมอบหมายให้สั่งการไว้โดยเฉพาะ</p>
<p>          ๔.๘ งานที่มิได้ระบุไว้ในคำสั่งนี้ และมิได้มอบอำนาจให้ผู้ใดปฏิบัติราชการแทน</p>
<p> </p>
<p style="text-align: center;">ทั้งนี้  ตั้งแต่บัดนี้เป็นต้นไป และคำสั่งใดขัดแย้งกับคำสั่งนี้ให้ยกเลิก</p>
<p style="text-align: center;"> </p>
<p style="text-align: center;">สั่ง  ณ  วันที่  4   เดือนมกราคม พ.ศ. 2559</p>
<p style="text-align: center;"> </p>
<p style="text-align: center;"> </p>
<p style="text-align: center;">นายไชยยง นพคุณ</p>
<p style="text-align: center;">นายกเทศมนตรีตำบลโพธิ์ทอง</p>